PATVIRTINTA

 Trakų rajono savivaldybės

 administracijos direktoriaus

 2022 m. įsakymu Nr. P3E-

**ADMINISTRACINIO PASTATO, ESANČIO BAŽNYČIOS G. 3, LENTVARIO M., PATALPŲ VIEŠO NUOMOS KONKURSO SĄLYGOS**

**I. SKYRIUS**

**BENDROSIOS SĄLYGOS**

 1. Trakų rajono savivaldybės administracija (toliau – Nuomotojas), esanti Vytauto g. 33, Trakų m. Trakų r. sav., kodas 181626536, rengia Trakų rajono savivaldybės nuosavybės teise priklausančio nekilnojamojo turto, administracinio pastato patalpų, esančių adresu Bažnyčios g. 3, Lentvario m., unikalus Nr. 7994-0034-2018, pirmo aukšto, patalpų žymėjimas pastato plane: 1-9, plotas – 7,23 kv. m, 1-10, plotas – 11,92 kv. m, 1-11, plotas – 2,91 kv. m, 1-12, plotas – 16,64 kv. m, 1-13, plotas – 11,74 kv. m, 1-19, plotas – 6,25 kv. m, bendras patalpų plotas – 56,69 kv. m, bendro naudojimo patalpų žymėjimas pastato plane: 1-8, plotas – 11,79 kv. m, 1-14, plotas – 11,48 kv. m, 1-15, plotas – 6,07 kv. m, 1-16, plotas – 1,42 kv. m, 1-17, plotas – 1,42 kv. m, 1-18, plotas – 3,40 kv. m, 1-20, plotas – 5,18 kv. m, 1-21, plotas – 1,77 kv. m, bendro naudojimo patalpų plotas- 42,53 kv. m, bendras visų nuomojamų pirmo aukšto patalpų plotas- 99,22 kv. m., viešą nuomos konkursą (toliau — Konkursas).

2. Konkursas organizuojamas vadovaujantis Lietuvos Respublikos Vyriausybės 2001 m. gruodžio 14 d. nutarimu Nr. 1524 „Dėl valstybės ilgalaikio materialiojo turto, valstybės ir savivaldybės nekilnojamojo turto nuomos“ patvirtintu ,,Valstybės ilgalaikio materialiojo turto nuomos viešojo konkurso ir nuomos be konkurso organizavimo ir vykdymo tvarkos“ aprašu ir Trakų rajono savivaldybės tarybos 2021 m. gegužės 27  d. sprendimu Nr. S1E-96 „Dėl Trakų rajono savivaldybės ir valstybės turto valdymo, naudojimo ir disponavimo juo tvarkos aprašo patvirtinimo“ 7 priedo patvirtinta viešo nuomos konkurso organizavimo tvarka.

3. Savivaldybės ilgalaikis materialusis turtas išnuomojamas viešo nuomos konkurso būdu, vadovaujantis visuomeninės naudos, efektyvumo, racionalumo, viešosios teisės principais.

4. Konkursą vykdo Trakų rajono savivaldybės administracijos direktoriaus įsakymu šiam Konkursui vykdyti sudaryta viešo nuomos konkurso komisija.

5. Pagrindinės šiose sąlygose vartojamos sąvokos:

 5.1. Dalyvis- kiekvienas ūkio subjektas (-ai) - fizinis asmuo (-enys), privatus juridinis asmuo (-enys), viešasis juridinis asmuo (-enys), kitos organizacijos ar tokių asmenų grupė -teikiantys Paraišką siekiant išsinuomoti Nuomos objektą ir dalyvaujantis Nuomos objekto Konkurse;

5.2. Komisija- Trakų rajono savivaldybės administracijos direktoriaus įsakymu paskirta Turto, administracinio pastato patalpų, esančių adresu Bažnyčios g. 3, Lentvario m. viešo nuomos konkurso komisija, kuri pagal jai suteiktus įgaliojimus organizuoja ir vykdo ilgalaikio materialiojo turto viešąjį nuomos konkursą;

5.3. Konkursas- organizuojamas ilgalaikio materialiojo turto viešasis nuomos konkursas;

5.4. Konkurso organizatorius / Nuomotojas- Trakų rajono savivaldybės administracija;

5.5. Konkurso laimėtojas- dalyvis, kurio pateikta Paraiška atitinka visus Konkurso sąlygose nustatytus reikalavimus, ir kurio Paraiškoje nurodyta/siūloma nuomos kaina (Eur/kv. m./mėn. be PVM) už Nuomos objekto nuomą yra didžiausia;

5.6. Nuomininkas- fizinis ar juridinis asmuo, kuris yra sudaręs Sutartį su Nuomotoju;

5.7. Nuomos sąlygos- šios Nuomos objekto nuomos sąlygos;

5.8. Nuomos objektas- nuomojamas/ketinamas išnuomoti Objektas ar Objekto dalis, kai Objekto dalies nuomos galimybė yra nustatyta Konkurso sąlygose;

5.9. Pradinis įnašas- pradinis įnašas - 3 kalendorinių mėnesių nuomos mokestis;

5.10. Sutartis- sutartis, sudaryta tarp Konkurso laimėtojo ir Nuomotojo dėl Nuomos objekto.

6. Apie administracinio pastato patalpų Konkursą bus skelbiama 2022 m. gegužės 4 d. Trakų rajono savivaldybės interneto svetainėje [www.trakai.lt](http://www.trakai.lt) ir vietinėje spaudoje.

7. Pastato patalpų paskirtis administracinė. Dalyviai Nuomos objekto paskirtį, techninę būklę, ir Nuomos objekto pritaikymą pagal savo planuojamos veiklos specifiką ir kitas su Nuomos objekto eksploatavimu susijusias sąlygas turi įsivertinti Nuomos objekto apžiūros metu arba iki Paraiškos pateikimo/registravimo termino pabaigos.

8. Pastato patalpų pradinis nuompinigių dydis 0,99 Eur (devyniasdešimt devyni euro centai) per mėnesį už vieną kvadratinį metrą be PVM., bendras visų patalpų plotas – 99,22 kv. m.

9. Konkurso dalyvio pradinį įnašą, lygų 3 mėnesių pradiniam nuomos mokesčio dydžiui, konkurso dalyvis privalo sumokėti iki 2022 m. gegužės 23 d. 8:00 val. Mokėjimo rekvizitai: Trakų rajono savivaldybės administracija, kodas 181626536, a/s Nr. LT714010042700030188, LUMINOR Bank AS Lietuvos skyrius. Į šią sumą neįskaityti komunaliniai mokesčiai, patalpų draudimo, apsaugos ir kiti mokėjimai, susiję su nuomojamų patalpų aptarnavimu. Turto nuomos konkurso organizavimo tiesiogines išlaidas padengia nuomotojas. Konkurso dalyvio pradinis 1 mėnesio nuomos mokesčio dydis apskaičiuojamas dalyvio pageidaujamų išsinuomoti patalpų viso ploto ir proporcingai apskaičiuotų priklausančių bendrųjų patalpų ploto sumą padauginus iš pradinio nuompinigių dydžio.

10. Patalpų nuomos sutarties terminas – 5 (penkeri) metai nuo sutarties pasirašymo dienos.

 11. Komisijos posėdžio, kuriame bus plėšiami Konkurso dalyvių vokai su pasiūlymais, vieta – Trakų rajono savivaldybės administracija, Vytauto g. 33, Trakuose, 202 kabinetas (Mažoji posėdžių salė). Posėdis įvyks 2022 m. gegužės 24 d. 10.00 val. Šiame posėdyje privalo dalyvauti visi pasiūlymus pateikę konkurso dalyviai arba tinkamai, įstatymų nustatyta tvarka, įgalioti jų atstovai.

12. Dėl papildomos informacijos apie Konkurso sąlygas ir patalpas kreiptis į Statybos, ūkio plėtros ir turto valdymo skyriaus specialistę Laurą Seržintienę (322 kab.), tel. (8 528) 25 048, el. p. laura.serzintiene@trakai.lt. Pretendentai gali atvykti apžiūrėti patalpas 2022 m. gegužės 18 d. nuo 15.00 iki 17.00 val. iš anksto susitarę su kontaktiniu asmeniu Laura Seržintiene (322 kab.), tel. . (8 528) 25 048, el. p. laura.serzintiene@trakai.lt.

**II. SKYRIUS**

**PARAIŠKŲ PATEIKIMAS**

 13. Konkurso dalyvių vokai su paraiškomis priimami 2022 m. gegužės 23 d. nuo 8.00 val. iki 12.00 val., Trakų rajono savivaldybės administracijoje, 322 kab., adresu Vytauto g. 33, Trakų m. Paraiškas registruoja Statybos, ūkio plėtros ir turto valdymo skyriaus specialistė Laura Seržintienė.

 14. Fiziniai asmenys, juridiniai asmenys, juridinių asmenų filialai, EEE valstybėse įsisteigusios įmonės, organizacijos ir jų filialai, norintys dalyvauti turto nuomos konkurse (toliau – Konkurso dalyviai), arba jų įgalioti atstovai iki skelbime nurodyto laiko pateikia užklijuotą voką, ant kurio turi būti užrašytas nuomos konkurso skelbtas pavadinimas (Administracinio pastato patalpų, esančių adresu Bažnyčios g. 3, Lentvario m., unikalus Nr. 7994-0034-2018 viešam nuomos konkursui). Ant voko taip pat turi būti užrašyta: I) konkurso dalyvio vardas ir pavardė arba pavadinimas; II) Jei teikiama jungtinė paraiška, duomenis ant voko nurodo visi jungtinės paraiškos dalyviai; III) nuoroda, kurias patalpas pažymėtas plane pageidauja išsinuomoti;

Voke turi būti pateikta:

 14.1. Patvirtintos formos paraiška, kurioje nurodoma konkurso dalyvio vardas, pavardė ir asmens kodas (fiziniams asmenims), įmonės pavadinimas ir kodas (juridiniams asmenims), adresas (buveinė), kontaktinis telefono numeris, banko pavadinimas ir adresas, sąskaitos numeris ir kodas;

 14.2. Norimos išsinuomoti patalpos, jų žymėjimas plane, norimų išsinuomoti patalpų bendras plotas be bendro naudojimo patalpų bei norimų išsinuomoti patalpų bendras plotas su bendro naudojimo patalpomis;

 14.3. Siūlomas konkretus nuompinigių dydis už 1 kv. m., bendras siūlomas nuompinigių dydis be bendro naudojimo patalpų, bei bendras siūlomas nuompinigių dydis su bendro naudojimo patalpomis;

 14.4. Lietuvos Respublikos juridinių asmenų registro išplėstinio išrašo kopija ir juridinio asmens įstatų kopija, patvirtinta antspaudu (jeigu jis privalo turėti antspaudą) ir įgalioto atstovo parašu;

 14.5. Apmokėjimo ar pavedimo kopija, kurioje pažymėta, kad konkurso dalyvis į nuomotojo skelbime nurodytą banko sąskaitą sumokėjo pradinį įnašą, lygų paskelbtam 3 mėnesių pradiniam nuompinigių dydžiui;

 14.6. Paaiškinimas, kokiam tikslui konkurso dalyvis naudos nuomojamą turtą;

 14.7. Paraiška turi būti pasirašyta konkurso dalyvio ar jo įgalioto atstovo. Jei teikiama jungtinė paraiška, ją pasirašo visi jungtinės paraiškos dalyviai. Pridedama jungtinės veiklos sutartis;

* 1. 14.8. Dalyvio vokas su paraiška registruojamas Konkurso registravimo lape įrašant konkurso dalyvio registracijos eilės numerį, voko su paraiška gavimo datą ir laiką (minutės tikslumu), ant voko užrašomas konkurso dalyvio registracijos eilės numeris. Dalyvis supažindinamas su viešo nuomos konkurso organizavimo tvarka ir sąlygomis;
	2. 14.9. Iki konkurso komisijos posėdžio Konkurso dalyvių vokai su paraiškomis neatplėšiami, kiti asmenys su duomenimis apie įregistruotus konkurso dalyvius nesupažindinami;

 14.10. Vokai su konkurso dalyvių paraiškomis atplėšiami 2022 m. gegužės 24 d. 10.00 val. Vytauto g. 33, Trakų m., Trakų rajono savivaldybės administracijoje, 202 kab. (Mažojoje posėdžių salėje).

**III. SKYRIUS**

**VOKŲ SU KONKURSO DALYVIŲ PARAIŠKOMIS ATPLĖŠIMAS IR**

**VERTINIMAS**

 15. Iki Konkurso komisijos posėdžio pradžios, visi Konkurso komisijos nariai pasirašo konfidencialumo pasižadėjimus ir nešališkumo deklaracijas.

 16. Dalyvauti turto nuomos konkurse turi teisę šio konkurso dalyviai arba jų įgalioti atstovai. Konkurso dalyviai arba jų įgalioti atstovai turi pateikti komisijai asmens dokumentus tapatybei nustatyti.

 17. Komisijos pirmininkas leidžia atvykusiems konkurso dalyviams arba jų atstovams įsitikinti, kad vokai, kuriuose įdėtos paraiškos dalyvauti konkurse, nepažeisti. Garsiai perskaitoma ant kiekvieno voko nurodyta informacija. Komisija patikrina ar ant visų vokų užrašyti visi būtini duomenys nustatyti viešo nuomos konkurso sąlygose.

 18. Komisija atplėšia vokus, nepažeisdamas užklijavimo juostos. Konkurso komisija atlieka gautų pasiūlymų vertinimą ir tikrina vokuose pateiktas paraiškas. Dalyvis, kurio paraiška neatitinka konkurso sąlygose nustatytų taisyklių netenka teisės dalyvauti konkurse, paraiška atmetama. Komisijos pirmininkas skelbia konkurso dalyvių siūlomus nuompinigių dydžius. Paskelbti nuompinigių dydžiai ir juos pasiūlę konkurso dalyviai įrašomi protokole. Pirmuoju įrašomas konkurso dalyvis, pasiūlęs didžiausią nuompinigių sumą.

 19. Turto nuomos konkursą laimi asmuo, paraiškoje nurodęs didžiausią nuompinigių sumą. Jeigu tokią pat sumą (didžiausią) pasiūlo keli dalyviai, laimėtoju pripažįstamas dalyvis, anksčiau įregistruotas turto nuomos konkurso voku registracijos lape.

 20. Turto nuomos konkurso laimėtojas, neatvykęs į komisijos posėdį, apie konkurso rezultatus informuojamas raštu per 3 darbo dienas nuo protokolo pasirašymo dienos: jam išsiunčiamas pranešimas, kuriame nurodomas laikas, kada bus pasirašoma nuomos sutartis. Konkurso laimėtojas, negalintis atvykti nurodytu laiku pasirašyti nuomos sutarties, privalo apie tai informuoti komisiją. Konkurso dalyviai, neatvykę į konkursą, apie jo rezultatus informuojami raštu (jiems išsiunčiami pranešimai) per 3 darbo dienas nuo protokolo pasirašymo dienos.

 21. Jeigu dalyvauti turto nuomos konkurse nustatytąja tvarka užsiregistravo tik vienas konkurso dalyvis, pasiūlęs nuompinigių ne mažiau už nustatytą pradinį nuompinigių dydį, jis laikomas konkurso laimėtoju.

 22. Jeigu dalyvauti turto nuomos konkurse neužsiregistravo nė vienas dalyvis arba visi konkurso dalyviai pasiūlė nuompinigių mažiau už nustatytą pradinį nuompinigių dydį ir (ar) buvo pateikti ne visi šioje tvarkoje nurodyti dokumentai, konkursas skelbiamas neįvykusiu.

 23. Turto nuomos konkurso rezultatai įforminami protokolu, kurį pasirašo komisijos pirmininkas ir komisijos nariai. Komisijos nariai, nesutinkantys su konkurso rezultatais, savo atskirąją nuomonę gali įrašyti protokole. Prie protokolo pridedama konkurso skelbimo spaudoje iškarpa, nurodoma data ir leidinio pavadinimas. Kiekvienas konkurso dalyvis arba jo atstovas turi teisę nuo protokolo pasirašymo dienos susipažinti su nuasmenintu protokolu.

 24. Pradinis turto nuomos konkurso laimėtojo įnašas įskaitomas į nuompinigius. Kitiems konkurso dalyviams pradinis įnašas per 5 darbo dienas grąžinamas į jų nurodytą sąskaitą banke. Jeigu konkurso dalyvis, pripažintas laimėtoju, per šios tvarkos nustatytą terminą nesudaro nuomos sutarties, pradinis įnašas jam negrąžinamas.

 25. Savivaldybės turto valdytojas arba jo įgaliotas asmuo ir turto nuomos konkurso laimėtojas arba jo atstovas ne anksčiau kaip per 5 darbo dienas ir ne vėliau kaip per 10 darbo dienų nuo protokolo pasirašymo dienos pasirašo nuomos sutartį. Ji sudaroma vadovaujantis Lietuvos Respublikos civiliniu kodeksu ir laikantis Trakų rajono savivaldybės tarybos 2021 m. gegužės 27  d. sprendimu Nr. S1E-96 „Dėl Trakų rajono savivaldybės ir valstybės turto valdymo, naudojimo ir disponavimo juo tvarkos aprašo patvirtinimo“ 5 priedo patvirtinta Trakų rajono savivaldybės ilgalaikio materialiojo turto nuomos sutarties formos pavyzdžio.

 26. Jeigu turto nuomos konkurso laimėtojas arba jo atstovas neatvyko pasirašyti nuomos sutarties per 10 darbo dienų nuo protokolo pasirašymo dienos, konkurso rezultatai komisijos sprendimu anuliuojami ir konkursas laikomas neįvykusiu.

 27. Pasirašius turto nuomos sutartį, turto nuomos komisijos atstovas (-ai) privalo ne vėliau kaip per 10 kalendorinių dienų perduoti turto nuomos konkurso laimėtojui arba jo atstovui nuomojamą turtą pagal Savivaldybės ilgalaikio materialiojo turto perdavimo ir priėmimo aktą.

 28. Nuomininkas, sudaręs turto nuomos sutartį, privalo per 15 kalendorinių dienų nuo sutarties pasirašymo dienos nuomos sutartį įregistruoti valstybės įmonėje Registrų centre ir raštu kreiptis į Nacionalinės žemės tarnybos prie Žemės ūkio ministerijos Trakų skyrių dėl žemės sklypo, priskirto nuomojamam turtui (tik nekilnojamam registruotinam), nuomos sutarties sudarymo, o sudaręs tokią sutartį, jos kopiją pateikti Trakų rajono savivaldybės administracijos skyriui, koordinuojančiam turto valdymo, naudojimo ir disponavimo klausimus.

 29. Nuomininkui draudžiama išpirkti nuomojamą ilgalaikį materialųjį turtą. Jis gali dalyvauti privatizuojant šį turtą Lietuvos Respublikos valstybės ir savivaldybių turto privatizavimo įstatymo nustatyta tvarka.

 30. Nuomos konkurso dalyviai konkurso rezultatus gali apskųsti Lietuvos Respublikos administracinių bylų teisenos įstatymo arba Civilinio proceso kodekso nustatyta tvarka.

**IV SKYRIUS**

**NUOMOS SĄLYGOS**

31.Visais atvejais Nuomos objekte draudžiama sandėliuoti sprogias, naftos, pavojingas chemines medžiagas, ir bet kokias medžiagas, kurios gali daryti įtaką ar pakenkti žmogaus sveikatai ir aplinkai taip pat - sprogmenis bei pirotechniką.

 32. Nuomininko Nuomos objekte vykdoma veikla negali prieštarauti LR teisės aktų reikalavimams.

 33. Nuomos objektas yra išnuomojamas esamos būklės ir Nuomos objekto pagerinimus/ pritaikymus/ pertvarkymus pagal savo veiklos poreikius bei Nuomos objekto kapitalinio remonto / rekonstravimo darbus Nuomininkas atliks savo lėšomis ir tik gavęs rašytinį Nuomotojo sutikimą. Nuomininkas privalės Nuomotojui pateikti, aiškius ir Nuomotojui suprantamus Nuomos objekto pertvarkymo/perplanavimo planus/projektus, aiškiai ir suprantamai išdėstyti savo planuojamos veiklos procesus bei pateikti kitus Nuomotojo prašomus dokumentus.

 34. Nuomininkas privalės visą Nuomos terminą savo sąskaita ir rizika tinkamai atlikti Nuomos objekto paprastąjį remontą. Prieš atlikdamas Nuomos objekto paprastojo remonto darbus Nuomininkas turės gauti rašytinį Nuomotojo sutikimą. Paprastasis remontas suprantamas taip, kaip nurodyta STR 1.01.08:2002 „Statinio statybos rūšys".

 35. Nuomininko lėšos, panaudotos šių Nuomos sąlygų 33 p. ir 34 p. nurodytiems darbams atlikti, į Nuomos mokestį neįskaitomos ir Nuomininkas neturės teisės į šių išlaidų atlyginimą. Nuomininkui, pagerinusiam savivaldybės turtą, išlaidos taip pat nebus atlyginamos. Tuo atveju, jeigu Nuomos objekto pagerinimus/ pritaikymus/ pertvarkymus pagal savo veiklos poreikius bei Nuomos objekto kapitalinio remonto / rekonstravimo darbus bus galima pašalinti iš Nuomos objekto nepadarant jam žalos ir nebloginant Nuomos objekto būklės, Nuomininkas turės teisę ir pareigą savo sąskaita ir rizika pašalinti juos iki Nuomos termino pabaigos, atstatant pradinę Nuomos objekto būklę. Nuomininkas atsakys už bet kokią Nuomininko atliktų darbų, įskaitant bet nepasiribojant pagerinimo, pritaikymo/pertvarkymo, paprastojo remonto darbų, ir pan. žalą, padarytą Nuomos objektui ir (ar) kitam turtui, įskaitant atsitiktinę žalą, ir privalės nedelsiant apie tai pranešti Nuomotojui.

 36. Nuomininkas privalės turėti ir Nuomotojui paprašius pateikti visus pagal teisės aktų reikalavimus jo Nuomos objekte vykdomai veiklai reikalingus Lietuvos Respublikoje leidimus, atestatus, licencijas ir (arba) kitus teisės aktų nustatytus dokumentus ir užtikrinti, kad jo Nuomos objekte vykdoma veikla atitiktų teisės aktus reglamentuojančius tokią veiklą. Už šiame punkte nurodytų reikalavimų nesilaikymo kilusias pasekmes visais atvejais bus atsakingas Nuomininkas.

 37. Nuomininkas įsipareigos laikytis: saugos darbe, sveikatos, civilinės saugos, technologinių, aplinkos apsaugos (žemės, oro, vandens, gruntinių vandenų ir kt.), sanitarijos, gaisrinės saugos, techninių ir kitų reikalavimų susijusių su jo vykdoma veikla Nuomos objekte. Nepažeisti trečiųjų asmenų interesų ir užtikrinti, kad šiame punkte nurodytų reikalavimų laikytųsi ir Nuomininko pasitelkti tretieji asmenys. Už šiame punkte nurodytų reikalavimų nesilaikymo kilusias pasekmes visais atvejais bus atsakingas Nuomininkas.

 38. Nuomininkas įsipareigos Nuomos objektą naudoti pagal Sutartyje nurodytą paskirtį, Nuomos objektą prižiūrėti ir užtikrinti gerą jo būklę. Pasibaigus Sutarčiai arba Nuomotojui ar Nuomininkui nutraukus ją prieš terminą, Nuomininkas įsipareigos Nuomotojui grąžinti Nuomos objektą tokios būklės, kokios buvo perduotas Nuomininkui perdavimo metu, atsižvelgiant į natūralų nusidėvėjimą ir atliktus suderintus su Nuomotoju Turto pagerinimus/pertvarkymus, jei Sutarties vykdymo metu raštu nebus susitarta kitaip.

 39. Nuomininkas neturės teisės subnuomoti Nuomos objektą (ar jo dalį) ar suteikti tretiesiems asmenims kokias nors kitas teises naudotis Nuomos objektu (ar jo dalimi).

 40. Nuomininkas neturės teisės perleisti visų ar dalies savo teisių ir (ar) pareigų, kylančių iš Sutarties, įkeisti Nuomos objekto nuomos teisės ar perduoti jos kaip turtinio įnašo kuriam nors trečiajam asmeniui ar kitaip suvaržyti Sutartyje nustatytų Nuomos objekto nuomos teisių.

 41. Nuomininkas privalės visą Sutarties galiojimo laikotarpį sudaryti Nuomotojui sąlygas tikrinti Nuomos objekto būklę bei leisti ir netrukdyti Nuomotojui aprodyti Nuomos objektą būsimam naudotojui, nuomininkui ar įgijėjui.

 42. Nuomininkas, be Nuomos mokesčio, kas mėnesį apmokės:

 42.1. Komunalinius mokesčius;

 42.2. Eksploatavimo išlaidas;

 42.3. Nuomos objekto draudimo ir Nuomotojo/Nuomininko civilinės atsakomybės susijusios su Nuomos objekto valdymu ir priežiūra (išskyrus Nuomininko vykdomą veiklą Nuomos objekte) draudimo išlaidas; Nuomotojas įsipareigoja užtikrinti, kad visą Sutarties galiojimo laikotarpį, pagal Nuomotojo ir draudimo įmonės sudarytos draudimo sutarties sąlygas būtų apdraustas Nuomos objektas ir (ar) su Nuomos objekto valdymu ir priežiūra (išskyrus Nuomininko vykdomą veiklą Nuomos objekte) susijusi civilinė atsakomybė. Atitinkamos draudimo išlaidos yra įtraukiamos į eksploatavimo išlaidas.

 43. Nuomininkas privalės mokėti Nuomos mokestį pagal Nuomotojo pateiktą sąskaitą. Kitus mokesčius susijusius su Nuomos objekto naudojimu - Sutartyje nustatytomis sąlygomis ir terminais.

 44. Nuomininkas, per Sutartyje nustatytus terminus nesumokėjęs Nuomos mokesčio ar kitų Sutartyje nurodytų su Nuomos objekto naudojimu susijusių mokesčių (jų dalį) Nuomotojui moka 0,05 proc. dydžio delspinigius nuo visos nesumokėtos sumos už kiekvieną pavėluotą dieną iki visiško skolos sumokėjimo (iki visiško prievolės įvykdymo). Delspinigių sumokėjimas neatleidžia Nuomininko nuo pagrindinės prievolės įvykdymo.

 45. Sutarties sąlygos Sutarties galiojimo laikotarpiu galės būti keičiamos Sutartyje nustatyta tvarka.

**V SKYRIUS**

**ASMENS DUOMENŲ APSAUGA**

 46. Nuomotojo darbuotojai, įgalioti vykdyti valstybės turto nuomos konkursus bei, jų pagrindu, sudaryti ir vykyti valstybės turto nuomos sutartis, tvarko Konkurso Dalyvių ir/arba nuomos konkurso dalyvius atstovaujančių darbuotojų ar kitų jų įgaliotų asmenų asmens duomenis Konkurso vykdymo bei nuomos sutarčių sudarymo ir vykdymo tikslu.

 47. Tvarkomi yra tie asmens duomenys, kuriuos Konkurso Dalyviai (fiziniai asmenys) / Konkurso Dalyvių (juridinių asmenų) darbuotojai ar kiti įgalioti asmenys Nuomotojui pateikia Konkurso metu ir/ar nuomos sutarties sudarymo bei vykdymo metu (vardas ir pavardė, asmens tapatybę patvirtinančio dokumento (Lietuvos Respublikos piliečio paso ir (arba) asmens tapatybės kortelės) numeris, išdavimo data, galiojimo data, asmens kodas, gimimo data, gyvenamosios vietos adresas, elektroninio pašto adresas, telefono ryšio numeris). Šių duomenų tvarkymo pagrindas – viešųjų funkcijų vykdymas nuomos konkursų vykdymo metu (BDAR 6 str. 1 d. e p.) ir, po nuomos sutarties pasirašymo, - sutarties vykdymas (BDAR 6 str. 1 d. b p.).

 48. Dalyvis (fizinis asmuo) šiomis sąlygomis yra informuojamas, jog, sudarius nuomos sutartį, šios sutarties įvykdymo tikslu, remiantis Bendrojo duomenų apsaugos reglamento 6 str. 1 d. b) punktu, Nuomotojas Paraiškoje ir/ar sutartyje nurodytus nuomininko, laimėjusio Konkursą, asmens duomenis (vardas, pavardė, asmens kodas, gyvenamosios vietos adresas, telefono numeris ir el. pašto adresas) bei sutarties sudarymo data ir atitinkamų prietaisų (skaitliukų) rodmenys pateiks vandenį, dujas, elektros energiją, šilumos energiją bei komunalines (šiukšlių išvežimas, bendro naudojimo patalpų ir teritorijos valymas ir kt.), ryšių, draudimo, administravimo arba kitas su nuomos objekto nuoma arba nuomos objektu susijusias paslaugas teikiantiems asmenims.